ZT 4 การพนัน

ZT 4.1 นโยบายการห้ามเล่นการพนัน

มีการบังคับใช้ตาม[ระเบียบมหาวิทยาลัยแม่โจ้ ว่าด้วยวินัยนักศึกษา พ.ศ. 2562](https://wini-stu.mju.ac.th/goverment/20111119104835_2011_dcnr/Doc_25661113114615_538852.pdf) และได้มีบทลงโทษสำหรับนักศึกษาเมื่อนักศึกษากระทำผิดวินัยนักศึกษากรณีต่าง ๆ ตาม[บันทึกข้อความที่ อว 69.2.5.4/150 ลงวันที่ 9 สิงหาคม 2564 เรื่อง ขอสรุปเกณฑ์การกำหนดโทษตัดคะแนนความประพฤติและโทษพักการศึกษา สำหรับการกระทำความผิดวินัยนักศึกษา](https://wini-stu.mju.ac.th/goverment/20111119104835_2011_dcnr/Doc_25661113114639_439291.pdf) ซึ่งระบุไว้ชัดเจน ในข้อ (3)(จ) ความว่า หากนักศึกษาเล่นการพนันภายในมหาวิทยาลัย จะถูกพิจารณาดำเนินการลงโทษตัดคะแนนความประพฤติครั้งละ 30 คะแนน มีการ[ประกาศข้อปฏิบัติและข้อห้ามเกี่ยวกับหอพักนักศึกษา มหาวิทยาลัยแม่โจ้](https://wini-stu.mju.ac.th/goverment/20111119104835_2011_dcnr/Doc_25661113145435_690303.pdf) ที่ระบุไว้อย่างชัดเจน เพื่อบังคับใช้กับนักศึกษาที่พักอาศัยในหอพักมหาวิทยาลัย มีการประชาสัมพันธ์ [รณรงค์ให้ความรู้เพื่อให้นักศึกษาไม่เข้าไปยุ่งเกี่ยวกับการพนัน](https://www.facebook.com/photo.php?fbid=521983733322318&set=pb.100065320877297.-2207520000&type=3)ผ่านช่องทางสื่อออนไลน์ต่าง ๆ ทั้งนี้ เมื่อนักศึกษาปฏิบัติตนภายนอกมหาวิทยาลัยที่ไม่ถูกต้องและไม่เหมาะสม สร้างปัญหาภายนอกมหาวิทยาลัย มหาวิทยาลัยได้มี Line Official : งานพัฒนาวินัยนักศึกษา ม.แม่โจ้ [ศูนย์รับเรื่องร้องเรียนนักศึกษาปฏิบัติตนไม่เหมาะสม](https://www.facebook.com/photo.php?fbid=651693117018045&set=pb.100065320877297.-2207520000&type=3) เป็นอีกหนึ่งช่องทางเพื่อเฝ้าระวังปัญหานักศึกษากระทำผิดวินัยนักศึกษา ประพฤติตนไม่เหมาะสม สร้างความเดือดร้อนเสียหายให้แก่ผู้อื่น หรือการจัดกิจกรรมที่ไม่เหมาะสมของนักศึกษา

